**Navodila za 2. domačo nalogo**

* HIERAHIČNO RAZVRŠČANJE
  1. Razvrstite enote v skupine s hierarhičnim razvrščanjem na podlagi standardiziranih vrednosti glavnih spremenljivk. Primerjajte vsaj 3 različne metode ali kombinacije metod in različnosti. Ena kombinacija mora biti Wardova metoda s kvadrirano evklidsko razdaljo.
  2. Za vse metode (ob izbranem številu skupin) izračunajte tudi vrednost Wardove kriterijske funkcije.
  3. Navedite, rezultat katere metode se vam zdi najprimernejši (najboljši – subjektivna ocena)? Zakaj?
* NEHIERARHIČNO RAZVRŠČANJE
  1. Z metodo voditeljev razvrstite enote v skupine, glede na standardizirane vrednosti glavnih spremenljivk. Število skupin določite na podlagi hierarhičnega razvrščanja ter na podlagi »scree-diagrama« (vrednosti kriterijske funkcije pri posameznem številu skupin). Za izogibanje lokalnemu minimumu poskrbite za več ponovitev razvrščanja, vsaj 100 (s slučajno izbranimi voditelji).
* RAZVRŠČANJE NA PODLAGI MODELOV
  1. Izvedite razvrščanje v skupine na podlagi modelov. Glede na BIC kriterij in osebno presojo (glede števila komponent/skupin in modela) izberite najprimernejši model in število skupin.
* PRIMERJAVA RAZVRSTITEV IN IZBOR
  1. Primerjajte razbitja na podlagi kriterijske funkcije (katera je boljša).
  2. Izberite najboljše razbitje. Tega boste uporabljali v nadaljevanju.
  3. Ocenite podobnost dveh razbitij (kontingenčna tabela in popravljen Randov indeks). Eno izmed razbitij naj bo tisto, ki ste ga izbrali kot najprimernejše.
* PREDSTAVITEV REZULTATOV, POVEZANOST, INTERPRETACIJA
  1. Interpretirajte najboljše razbitje (velikost skupin in njihov pomen – preko povprečji po nestandardiziranih in standardiziranih spremenljivkah).
  2. Narišite razsevni grafikon (matrični, v primeru več kot dveh Likertovih lestvic), kjer so kot osi vzete Likertove lestvice (uporabite tresenje). Točke pobarvajte glede na dobljene skupine. Opišite, če vidite kakšne vzorce.
  3. Poglejte, ali obstaja povezanost med pripadnostjo skupini in vrednostjo ene izmed spremenljivk, ki jih niste uporabiti za razvrščanje (dodatne spremenljivke).

Dodatne informacije in navodila boste dobili na vajah.