**NALOGE PRI MULTIVARIATNI ANALIZI**

**2019/20**

**Vir podatkov**

Naloge bodo slonele  na  podatkih iz Evropske družboslovne raziskave (European Social Survey – ESS) iz 8. vala (2016) ([link](https://www.europeansocialsurvey.org/)). Letos se bomo v domačih nalogah osredotočili na odnos do različnih virov električne energije. Tako bomo analizirali spremenljivke elgcoal, elgngas, elghydr, elgnuc, elgsun, elgwind, elgbio (v vprašalniku D4-D10 ([link](https://www.europeansocialsurvey.org/docs/round8/fieldwork/source/ESS8_source_questionnaires.pdf))), ki jih v navodilih za naloge poimenujemo tudi "tematske spremenljivke". V dogovoru z nosilcem lahko izberete tudi druge spremenljivke.

Vsak študent si izbere eno državo iz omenjene raziskave ter se pri njej vpiše na seznam ([link](https://docs.google.com/spreadsheets/d/1wy8sUW-wKNinnKQlTpS9PiCpzBQD2hyfR5GsgyRKnxk/edit?usp=sharing)). **Slovenije ne smete/morete izbrati!** V sklopu 4. naloge boste poleg analize podatkov izbrane države, analizirali podatke za še eno dodatno poljubno izbrano državo (ki je ni potrebno napisati v zgornji seznam).

Izjemoma lahko v dogovoru z nosilcem predmeta analizirate druge primerne podatke.

**Spremenljivke**

Poleg tematskih spremenljivk morate uporabiti tudi po vsaj eno spremenljivko vsakega tipa (izmed spodnjih):

* nominalno z dvema kategorijama,
* nominalno s 3 do 5 kategorijami (po morebitnem rekodiranju),
* ordinalno spremenljivko z večjim številom kategorij, ki ni postavka Likertove lestvice (npr. stopnja izobrazbe) ter
* številsko spremenljivko z veliko različnimi vrednostmi (kot je starost),
* dodatne spremenljivke za 5. nalogo po lastnem izboru.

**Predvidena področja nalog**

1. Osnovna statistična analiza
2. Razvrščanje v skupine
3. Metoda glavnih komponent in faktorska analiza
4. Strukturni modeli
5. Diskriminantna analiza

**Nujna poglavja vsake naloge**

1. Cilj naloge
2. Predstavitev rezultatov (z ustreznimi tabelami, grafi in interpretacijo rezultatov, glede na cilj naloge)
3. Zaključek z opisom ključnih ugotovitev (do pol strani)
4. Priloga: uporabljeni programski stavki

**Vrednotenje**

Za vsako nalogo lahko dobi študent največ 10 točk. Ko dobi študent vrnjeno nalogo, jo lahko v enem tednu popravi in zanjo dobi največ dve točki več, kot pri prvi oddaji oziroma največ pet točk, če je bilo število točk pri prvi oddaji manjše od tri. Druga poprava je mogoča samo v primeru, ko je naloga tudi po prvi oddaji ocenjena z manj kot 5 točkami. Po opravljeni drugi popravi lahko študent za nalogo skupno prejme največ 5 točk. Pozitivno opravljene naloge (vsaka naloga mora biti ocenjena z vsaj 5 točkami) so pogoj za pozitivno končno oceno. Študentom, ki oddajo nalogo v predvidenem roku, se pri oceni ne upoštevata do dve manjši napaki.

**Format oddaje**

Nalogo je potrebno oddati v formatu .pdf ali .docx (Microsoft Word).

**Oddaja**

Naloge se oddajo preko spletne učilnice <https://e.fe.uni-lj.si/>.

Ljubljana, februar 2020 izr. prof. dr. Aleš Žiberna