**NALOGE PRI MULTIVARIATNI ANALIZI**

**2020/21**

**Vir podatkov**

Naloge bodo slonele  na  podatkih iz Evropske družboslovne raziskave (European Social Survey – ESS) iz 9. vala (2018) ([link](https://www.europeansocialsurvey.org/)). Letos bomo v domačih nalogah analizirali različne vrednote, merjenje s tako imenovanimi Schwartzovimi spremenljivkami ipcrtiv, impfree, impdiff, ipadvnt, ipgdtim, impfun, impsafe, ipstrgv, ipfrule, ipbhprp, ipmodst, imptrad (sklop HF1 vprašalniku ([link](https://www.europeansocialsurvey.org/docs/round9/fieldwork/slovenia/ESS9_questionnaires_SI.pdf))). V dogovoru z nosilcem lahko izberete tudi druge spremenljivke.

Študentje izdelujejo naloge v parih, razen v primerih neparnega števila študentov, ko lahko en študent nalogo izdela samostojno. Vsak par si izbere eno državo iz omenjene raziskave ter se pri njej vpiše na seznam ([link](https://docs.google.com/spreadsheets/d/1byJp3Urj719ID7Qyj93JEIcZferE8OXmN4_zObf2oHE/edit?usp=sharing)). **Slovenije ne smete/morete izbrati!** V sklopu 4. naloge boste poleg analize podatkov izbrane države, analizirali podatke za še eno dodatno poljubno izbrano državo (ki je ni potrebno napisati v zgornji seznam).

Izjemoma lahko v dogovoru z nosilcem predmeta analizirate druge primerne podatke.

**Spremenljivke**

Poleg tematskih spremenljivk morate uporabiti tudi po vsaj eno spremenljivko vsakega tipa (izmed spodnjih):

* nominalno z dvema kategorijama,
* nominalno s 3 do 5 kategorijami (po morebitnem rekodiranju),
* ordinalno spremenljivko z večjim številom kategorij, ki ni postavka Likertove lestvice (npr. stopnja izobrazbe) ter
* številsko spremenljivko z veliko različnimi vrednostmi (kot je starost),
* dodatne spremenljivke za 5. nalogo po lastnem izboru.

**Predvidena področja nalog**

1. Osnovna statistična analiza
2. Razvrščanje v skupine
3. Metoda glavnih komponent in faktorska analiza
4. Strukturni modeli
5. Diskriminantna analiza za več kot dve skupini *ali* večrazmernostno lestvičenje *ali* korespondenčna analiza (»navadna« in »multipla«)

**Nujna poglavja vsake naloge**

1. Cilj naloge
2. Predstavitev rezultatov (z ustreznimi tabelami, grafi in interpretacijo rezultatov, glede na cilj naloge)
3. Zaključek z opisom ključnih ugotovitev (do pol strani)
4. Priloga: uporabljeni programski stavki

**Vrednotenje**

Za vsako nalogo lahko dobita študenta največ 10 točk. Ko dobi par vrnjeno nalogo, jo lahko v enem tednu popravi in zanjo dobi največ dve točki več, kot pri prvi oddaji oziroma največ pet točk, če je bilo število točk pri prvi oddaji manjše od tri. Druga poprava je mogoča samo v primeru, ko je naloga tudi po prvi oddaji ocenjena z manj kot pet točkami. Po opravljeni drugi popravi lahko par za nalogo skupno prejme največ pet točk. Pozitivno opravljene naloge (vsaka naloga mora biti ocenjena z vsaj pet točkami) so pogoj za pozitivno končno oceno. Parom, ki oddajo nalogo v predvidenem roku, se pri oceni ne upoštevata do dve manjši napaki. Slednje velja za prve oddaje, ne pa tudi za poprave nalog.

**Format oddaje**

Nalogo je potrebno oddati v formatu .pdf ali .docx (Microsoft Word).

**Oddaja**

Naloge se oddajo preko spletne učilnice <https://e.fe.uni-lj.si/>.

Ljubljana, februar 2021 izr. prof. dr. Aleš Žiberna in doc. dr. Marjan Cugmas